# Adolf Eichmann

### Z Wikipédie

Adolf Eichmann
nemecký nacistický funkcionár
Narodenie | 19. marec 1906 Solingen, Nemecko
Úmrtie | 1. jún 1962 Ramla, Izrael
Pozri aj Biografický portál

Adolf Eichmann (* 19. marec 1906, Solingen – † 1. jún 1962, Ramla) bol nemecký nacistický funkcionár, vojnový zločinec.

Narodil sa 19. marca 1906 v Solingene v Nemecku. Študoval v Rakúsku inžinierstvo, ale nedokončil štúdium. Neskôr, od roku 1930 pracoval v Nemecku ako obchodník. V roku 1932 sa znova vrátil do Rakúska, kde vstúpil do rakúskej nacistickej strany, a neskôr do rakúskej odnože SS. V roku 1933 sa vrátil do Nemecka a nastúpil do nemeckej SS, kde dosiahol ku koncu kariéry hodnosť Obersturmbannführera SS.

Od januára do októbra 1934 slúžil v koncentračnom tábore v Dachau. Neskôr bol povolaný do ústredného úradu SD v Berlíne, ujal sa židovskej problematiky ako vedúci Abteilung Juden. Po vstupe nemeckých vojsk do Viedne, v marci 1938 bol tam poslaný, aby dohliadal na zatýkanie a likvidáciu Židov.

Z výpovedí D. Wislicenyho, A. Macha a ďalších, učinených po vojne pred národným súdom vyplýva, že 4. novembra 1938 (dva dni po viedenskej arbitráži a deň po bratislavských protižidovských demonštráciách) A. Eichmann pricestoval na Slovensko, kde sa spoločne s A. Machom podieľal na príprave nariadenia o tzv. postrku približne 7500 Židov na územia, ktoré boli odstúpené Maďarsku. A. Eichmann sa stretol s Jozefom Tisom, ktorý toto nariadenie 4. novembra podpísal. Následne sa deportácie začali, keďže však „postrkovaných“ Židov Maďarsko odmietlo prijať, títo ostali v internačných táboroch, respektíve na poli v daždi a snehu, na území nikoho.

Eichmann po 15. marci 1939 presídlil do Prahy, kde sa spolupodieľal na holokauste Židov v Čechách. Po konferencii na tému konečného riešenia židovskej otázky 20. januára 1941 vo Wannsee, sa ujal dohľadu nad vykonávaním jej rozhodnutí ako poverenec Heinricha Himmlera.

V roku 1946 utiekol z amerického tábora a po mnohých rokoch ukrývania na Blízkom Východe sa usadil v roku 1958 v Argentíne. Po vypátraní ho izraelská rozviedka Mossad 11. mája 1960 uniesla a dopravila do Izraela, kde bol postavený pred súd. 15. decembra 1961 ho súd odsúdil na trest smrti obesením. Rozsudok vykonali 1. júna 1962 vo väzení Ramla (Izrael) pár minút po polnoci.

## [úprava] Externé odkazy

Wikimedia Commons ponúka multimediálny obsah k téme
Adolf Eichmann

Proces s A. Eichmannom

Zdroj: "http://sk.wikipedia.org../../../a/d/o/Adolf_Eichmann_6deb.html"

Kategórie: Vojnoví zločinci | Nacistickí vodcovia

##### Views

- Článok
- Diskusia
- Aktuálna verzia

##### Hľadaj

##### Iné jazyky

- العربية
- Български
- Dansk
- Deutsch
- English
- Esperanto
- Español
- Euskara
- Suomi
- Français
- עברית
- Hrvatski
- Magyar
- Italiano
- 日本語
- ქართული
- 한국어
- Nederlands
- Norsk (bokmål)
- Polski
- Português
- Русский
- Српски / Srpski
- Svenska
- Türkçe
- اردو
- ייִדיש
- 中文